
Sak 39/2006 Godkjenning av innkalling og saksliste

Vedtak: Innkalling og saksliste godkjent.
Sak 40/2006 Godkjenning av møtebok fra AMU-møte 30.05.2006

Vedtak: Referat fra 30. mai 2006 godkjent
Sak 41/2006 Referatsaker/orienteringer

· HMS opplæring for ledere: Turid Næs ga en oppsummering av HMS opplæring for ledere den 19. september.
· Turid Næs informerte om at Professor Deborah Oughton er nytilsatt etikk medarbeider i POA. Hun er ansatt 50 % stilling over fire år.

· Vernerunde på SHF av Landbrukets HMS v/ Marianne Bratberg. SHF har hatt landbrukets HMS med på vernerunde i flere av driftsbygningene. I etterkant har det blitt etablert nytt vernerundeskjema, en del nye rutiner og et oppfølgingsseminar på ergonomi og sikkerhet i landbruket.
· HMS-prosjektet v/Lena Grønflaten. HMS-prosjektet er godkjent og styringsgruppen starter opp sitt arbeid denne uka. 
· BHT rapport og aktiviteter v/Lena Grønflaten. Vi har pr. 30.08. brukt 420 timer hos Hjelp 24. Vi har i tillegg fått 50 timer ekstra hos Hjelp 24 som kompensasjon for timer brukt på introduksjon av ny lege.
· Nye vernerundeskjema med veiledning v/Lena Grønflaten. Nye vernerundeskjema er nå lagt ut på nettet sammen med veiledning utarbeidet av yrkeshygieniker Tove Ulvåen i Hjelp 24.
· Innføring av webbasert avviksrapportering v/ Lena Grønflaten. Rutinen ble innført i sommer og den har ført til at vi har fått rapportert inn flere hendelser enn tidligere. 

· Kollektivtilbudet til/fra Campus v/ Lena Grønflaten. Stor Oslo lokaltrafikk har svart på en forespørsel om bedre bussforbindelse mellom Ås stasjon og Campus. Det vil bli vurdert en ruteendring mellom rute 914 og toget mot Oslo på skoledager ved neste revisjon av rutetider.
· Ergonomikurs for vaskepersonale v/ Anne Syvertsen Høvde. Vaskepersonale har hatt en del sykefravær som sannsynligvis skyldes høy arbeidsbelastning og de har i høst deltatt på et ergonomikurs med fysioterapeut Harald Robertsen i Hjelp 24.
Vedtak: Sakene tas til orientering med de innspill og kommentarer som kom frem på møtet.
Sak 42/2006 Hund på jobb – hva skal gjelder på UMB? v/ Anne Syvertsen Høvde
AMU fikk en muntlig orientering om utfordringer for vaskepersonale ved UMB med at noen ansatte har med seg hund på kontoret. Det ble lagt vekt på at noen er allergiske og andre er redd for hund. Det ble også lagt frem to forslag til vedtak. Det ble også slått fast at høyskolestyret har gitt et generelt forbud mot hund på Campus i 1982. 
Vedtak: Saken forberedes til neste møte
Sak 43/2006 Utleie av UMBs lokaler - sett fra et sikkerhets- og brannvernperspektiv v/ Bård Tollefsen
DSA ønsker at de som leier lokaler ved UMB skal skrive under på at de har forstått sikkerhets- og brannrutinene ved UMB. Det har tidligere vært uheldige episoder ved utleie. Bård Tollefsen la frem et forslag med informasjon og telefonnummer til vaktselskap og teknisk vakt. 
Vedtak: AMU støtter innføring av ny rutine ved utleie.
Sak 44/2006 Brannvern ved UMB – hva er status i dag? v/ Heikki Fjelldal
Det ble holdt en kort orientering om brannvernstatus med bakgrunn i handlingsplanen som ble laget etter ROS analysen i 2003 og hva som var blitt rettet opp siden den gang.
Vedtak: AMU tar informasjonen til orientering.
Sak 45/2006 Situasjonsrapport fra BHT v/ Ingunn Kalsnes 

Det ble holdt en orientering om status rundt arbeidet til bedriftslegen ved UMB og de utfordringer som de ansatte møter i sin hverdag ved UMB.
Vedtak: AMU tar informasjonen til orientering.
Sak 46/2006 Målrettede helseundersøkelser – ny rutine v/ Lena Grønflaten
Det er ønskelig å flytte fokuset fra helseundersøkelser hvert 5. år til arbeid knyttet til psykososialt arbeidsmiljø, samtaler, ergonomi, risikofokus, rådgivning og bidrag til enhetene via seminarer/møter. Sentrale forskrifter sier allikevel at risikoutsatte ansatte skal ha målrettede helseundersøkelser for å kartlegge arbeidsrelaterte plager og uheldig eksponering. Det ble lagt frem et forslag på ny rutine for målrettede undersøkelser.
Vedtak: AMU støtter innføring av ny rutine for målrettede undersøkelser.
Sak 47/2006 UMB som IA-virksomhet v/Turid Indrebø Næs

Turid Indrebø Næs informerte om at hun nå i en periode har ansvaret for IA-arbeidet ved UMB og at det forsetter med instituttvise møter og implementering av IA rundt på enhetene.
Vedtak: AMU tar informasjonen til orientering.
Sak 48/2006 Friskvern og trening for ansatte i arbeidstid? v/ Lena Grønflaten

I 2000 hadde UMB et prøveprosjekt med friskvernstrening ved UMB som ble videreført i samarbeid med SiÅs. Det er ikke skrevet en formell kontrakt for dette arbeidet, men det står fortsatt på SiÅs sine hjemmesider at ansatte ved UMB kan ha friskvernstrening inntil 2,5 timer i uka. Flere ansatte har også forespurt om muligheten for å trene i arbeidstid. 
Vedtak: AMU anser saken for så kompleks at den krever ytterligere kartlegging og saksbehandling før en eventuell anbefaling fra AMU. Saken tas opp på et senere møte.
Sak 49/2006 Kommunikasjon til ansatte – informasjon vedrørende ombygging, graving og reparasjoner på UMB v/ John Einset
Det har i den siste tiden vært en del graving i veier og oppussingsprosjekter på bygg som det har vært lite eller ingen informasjon om – verken når det gjelder omfang eller tidsperspektiv.
Vedtak: AMU støtter mer informasjon til de ansatte ved ombygging, graving og reparasjoner
Sak 50/2006 Aktuelle US-saker v/ Nils Dugstad.
Nils Dugstad informerte om kommende budsjett. Det er behov for en god del midler til vedlikehold av bygninger. 
Vedtak: AMU tar informasjonen til orientering.
Sak 51/2006 Rapporterte ulykker og nestenulykker, v/Lena Grønflaten.

Det var rapportert inn 9 ulykker og nestenulykker. På grunnlag av disse hendelsene er det satt i gang en risikoanalyse for de som jobber med bier på IHA og det har vært foredrag om risiko i landbruket for de som jobber ved SHF.
Vedtak: AMU tar informasjonen til orientering.
Sak 52/2006 Eventuelt

Ingen saker under eventuelt.
Kopi til: LMU v/sekretær

